Φυσικός χάρτης που απεικονίζει τη διαδρομή του ποταμού Γιανγκτσέ.
Ο ποταμός **Γιανγκ-Τσέ-Γιάνγκ**  (ή **Τσανγκτζιάνγκ** που σημαίνει «μακρύ ποτάμι»)(ή Τσάνγκ Ζιάνγκ "μακρύ ποτάμι")(ή Γιανγκ Τσε Γιανγκ) είναι ο μεγαλύτερος ποταμός της Ασίας και ο τρίτος μεγαλύτερος στον κόσμο, με μήκος 6.300 χιλιόμετρα. Πηγάζει από τα όρη Τανγκούλασαν στο Θιβέτ και εκβάλλει στην Θάλασσα της Ανατολικής Κίνας βόρεια της Σαγκάης. Το ποτάμι διέρχεται από επτά επαρχίες, ενώ διαχρονικά αποτελεί έναν κεντρικό δρόμο μεταφοράς και πηγή έμπνευσης πολλών ποιητών. 

Θεωρείται ο σημαντικότερος ποταμός της Κίνας καθώς αποτελεί τον κυριότερο πλωτό δίαυλο και στη λεκάνη του Γιανγκτσέ ζει το ένα τρίτο του συνολικού πληθυσμού της χώρας. 

Δορυφορικές φωτογραφίες που δείχνουν την επίδραση του φράγματος των τριών φαραγγιών στην γεωγραφία της περιοχής.
Ο Γιανγκτσέ και τα τοπία τα οποία διατρέχει έχουν υποστεί πολύ μεγάλες αλλαγές εξ' αιτίας της σύγχρονης ανάπτυξης. Τρία φαράγγια, τα Φυσερό (*Γκουτάνγκ*), της Στρίγγλας (*Γου*) και η Δυτική τάφρος (*Ξιλίνγκ*) έχουν καταστραφεί από το φράγμα των τριών φαραγγιών, όπου έχει χτιστεί το μεγαλύτερο υδροηλεκτρικό εργοστάσιο. Εκτιμάται ότι το φράγμα είχε σημαντικές περιβαλλοντικές συνέπειες στην περιοχή. Θεωρείται υπεύθυνο για την εξαφάνιση ενός ενδημικού είδους δελφινιού (*μπαϊτζί*) αλλά και για την παρεμπόδιση της φυσικής ροής ιλύος που εμπλουτίζει το δέλτα του ποταμού με θρεπτικά συστατικά. Το 2007 ο ποταμός ρυπάνθηκε από 30,5 δισεκατομμύρια τόνους ανεπεξέργαστα υγρά λύματα.

Ο ποταμός συχνά υπερχειλίζει προκαλώντας πολλά προβλήματα στους κατοίκους της περιοχής. Το καλοκαίρι του 1931 συνέβησαν οι μεγαλύτερες πλημμύρες του 20ου αιώνα. Τα προβλήματα ξεκίνησαν όταν ύστερα από μια παρατεταμένη περίοδο ξηρασίας την περίοδο 1928-1930 ακολούθησαν βαριές χιονοθύελλες τον χειμώνα του 1931 και ισχυρές βροχοπτώσεις την άνοιξη και τους καλοκαιρινούς μήνες με αποτέλεσμα ο Γιανγκτσέ να υπερχειλίσει. Σύμφωνα με τις Κινεζικές αρχές οι νεκροί έφτασαν μέχρι τις 145.000 ενώ οι πλημύρες επηρέασαν 28.5 εκατομμύρια κατοίκους. Οι δυτικές πηγές, αντίθετα, κάνουν λόγο για περίπου 3.7 εκατομμύρια νεκρούς με τις πλημμύρες να επηρεάζουν γύρω στα 51 εκατομμύρια κατοίκους, κάτι που τις κάνει την φονικότερη φυσική καταστροφή του 20ού αιώνα. Μεγάλες καταστροφικές πλημύρες υπήρξαν και το 1954, τις οποίες ακολούθησαν επιδημίες, με τους νεκρούς συνολικά να υπολογίζονται γύρω στους 33.000, καθώς και το 1998, με περίπου 3.700 νεκρούς και 15 εκατομμύρια άστεγους. 

Στον ποταμό πέθαναν 411 ανθρώποι τον Ιούνιο του 2015.

Παραπομπές
----------

1. 1 2 3 4  Σπαβέρας, Γιάννης (18-8-1996). «Τα τρία φαράγγια στον Γιανγκτσέ». *Βήμα2*. Αρχειοθετήθηκε από το πρωτότυπο στις 2012-04-30.. Ανακτήθηκε στις 2010-11-07.
2. ↑  Britannica Educational Publishing, 63
3. ↑  Britannica Educational Publishing, 64
4. ↑  Πρατικάκης (2008-07-05). «Το Φράγμα των Τριών Φαραγγιών, η μεγαλύτερη υδροηλεκτρική εγκατάσταση του κόσμου». *in.gr*. Αρχειοθετήθηκε από το πρωτότυπο στις 2010-11-18.. Ανακτήθηκε στις 2010-11-07.
5. ↑  «Ευρεία μόλυνση στον ποταμό Γιανγκτσέ». *άρθρο νέων*. Pathfinder. Αρχειοθετήθηκε από το πρωτότυπο στις 20 Ιανουαρίου 2008. Ανακτήθηκε στις 7 Νοεμβρίου 2010.
6. ↑  «中国水利网». Αρχειοθετήθηκε από το πρωτότυπο στις 25 Ιουνίου 2006. Ανακτήθηκε στις 22 Νοεμβρίου 2010.
7. ↑  «NOAA'S TOP GLOBAL WEATHER, WATER AND CLIMATE EVENTS OF THE 20TH CENTURY». Αρχειοθετήθηκε από το πρωτότυπο στις 19 Οκτωβρίου 2011. Ανακτήθηκε στις 22 Νοεμβρίου 2010.
8. ↑  Glantz, Mickey. Glantz, Michael H. [2003] (2003). Climate Affairs: A Primer. Island Press. ISBN 1-55963-919-9. σ. 252.
9. ↑  China: Yangtze River Flood (July-August 1998) Αρχειοθετήθηκε 2006-05-09 στο Wayback Machine. ESA, Earthnet Online Earth Observation

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιανγκτσέ** |

* Britannica Educational Publishing, Kenneth Pletcher (ed.). *The Geography of China*, Rosen Publishing Group, 2010

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316430492
* LCCN: sh85148991
* GND: 4109116-4
* SUDOC: 027637573
* BNF: cb11963625t (data)
* NDL: 00647676
* NKC: ge134239
* BNE: XX459168

 |

 |